Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 10 ก.พ.65
Daily Focus - บล.ฟินันเซีย ไซรัส ประจำวันที่ 10 ก.พ.65
10 ก.พ. 2565

บล.ฟินันเซีย ไซรัส ประเมินแนวโน้มตลาดวันนี้ : คาด SET มีแนวโน้มแกว่ง Sideways Up จากบรรยากาศการลงทุนที่ยังผ่อนคลาย อย่างไรก็ตามประเมินว่าจะลดความร้อนแรงลงบ้างหลังปรับขึ้นติดต่อกัน 9 วันทำการรวม 86 จุดจากจุดต่ำสุดของรอบ หรือราว 5.3% ขณะที่ปัจจัยสำคัญที่ต้องติดตามคืนนี้คือตัวเลขเงินเฟ้อเดือน ม.ค. ของสหรัฐฯ (ตลาดคาด +0.5% จากเดือนก่อน, +7.3% จากปีก่อน) ซึ่งหากเร่งตัวมากกว่าที่คาดอาจเกิดความผันผวน โดยเฉพาะแรงขายหุ้น Tech และ Growth อีกครั้ง
ส่วนปัจจัยในประเทศคาดยังหนุนระยะยาวจากการฟื้นตัวของเศรษฐกิจหลัง COVID-19 เช่นเดียวกับมุมมองของกนง. จึงคาดว่ากลุ่ม Domestic และ Value Play ที่ยังมี Valuation ต่ำเทียบกับช่วงก่อน COVID-19 โดยเฉพาะกลุ่มธนาคารจะยังสามารถ Outperform ได้ ขณะที่กระแสเงินทุนคาดยังไหลเข้าระยะกลาง-ยาว ด้านกลยุทธ์ยังเน้นลงทุนในหุ้นที่คาดมีกำไรไตรมาส 4/64 แข็งแกร่งและ PER/PBV ไม่สูง
สำหรับหุ้นเด่นวันนี้ : แนะนำซื้อ บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ราคาเป้าหมายจาก FSSIA 18.30 บาท 
โดยคาดกำไรไตรมาส 4/64 ฟื้นตัวแข็งแกร่ง +79% จากไตรมาสก่อน, +1% จากปีก่อน หลังคลาย Lockdown ทำให้การเติบโตของยอดขายจากสาขาเดิม (SSSG) ฟื้นแรง หนุนทั้งปี 2564 คาด +2% จากปีก่อน
ขณะที่ปี 2565 คาดฟื้นตัวต่อเนื่องและได้อานิสงส์บางส่วนจากช้อปดีมีคืน
นอกจากนี้ยังเน้นเพิ่มสินค้า House Brand เพื่อเพิ่ม Margin และเปิดสาขาใหม่เชิงรุกมากขึ้น คาดกำไรปี 2565 โต 22% จากปีก่อน พร้อมให้แนวรับ 14.30//14-13.80 บาท แนวต้าน 14.80-15//15.40 บาท